stanford-oval/wikipedia huggingface dataset:
דלית בונין
ביוגרפיה > 1983 > אלופת ישראל

באליפות ישראל שנערכה באצטדיון הדר יוסף בתל אביב ביולי 1983 זכתה בונין במדליית זהב בריצת 200 מטר בתוצאה של 25.04 שניות, לפני אורית קולודני (25.47 שניות) וסיגל קוגון (25.85 שניות), שלושתן מהפועל כפר סבא.
ביוגרפיה > 1984 > שיאנית ישראל ואתלטית המצטיינת באליפות ישראל

באליפות ישראל שנערכה באצטדיון הדר יוסף בתחילת יולי 1984 זכתה בונין ב-4 מדליות זהב: בריצת 100 מטר; בריצת 200 מטר בתוצאה של 25.07 שניות, לפני אורית קולודני (25.25 שניות) וסיגל קוגון (25.88 שניות); בריצת 400 מטר משוכות, בשיא ישראלי חדש של 1:01.48 דקות, לפני השיאנית היוצאת פועה נייגר מהפועל ירושלים (1:05.15 דקות), שיפור לשיאה של פועה נייגר (1:02.50 דקות); ובריצת שליחות 4x100 מטר
ביוגרפיה > 1985

באליפות ישראל שנערכה בהדר יוסף ב-6 ביולי 1985 זכתה בונין ב-3 מדליות, 2 זהב ו-1 כסף. מדליות זהב, בריצת 100 מטר בתוצאה של 12.21 שניות, לפני דליה נבות (12.32 שניות) וסיגל קוגון 12.52 שניות ובריצת שליחות 4x100 מטר ביחד עם קולודני, קוגון ומיכל לוי בשיא אגודות חדש של 48.29 שניות. מדליית כסף בריצת 200 מטר בתוצאה של 25.10 שניות, אחרי אורית קולודני (24.99 שניות) ולפני דליה נבות (25.59 שניות).
ביוגרפיה > 1985 > אלופת המכביה

שבועיים לאחר מכן, בתחרות האתלטיקה של המכביה ה-12 שנערכה בהדר יוסף ביולי 1985 היא זכתה ב-3 מדליות, 2 זהב ו-1 ארד. מדליות זהב, בריצת 400 מטר משוכות בתוצאה של 1:01.89 דקות, לפני פועה נייגר (1:02.0 דקות) ועידית מורלי (1:03.29 דקות), שתיהן מישראל ובריצת שליחות 4x100 מטר ביחד עם דליה נבות, סיגל קוגון ואורית קולודני בשיא ישראלי ומכביה חדש של 47.45 שניות. מדליית ארד, בריצת 100 מטר בתוצאה של 12.54 שניות, אחרי ליזה גוריפ מבריטניה (12.00 שניות) ואורית קולודני (12.35 שניות).
בתחרות "חמש האומות" שנערכה באצטדיון הדר יוסף בספטמבר אותה שנה למרות הפציעה שסבלה ממנה היא זכתה במדליית ארד בריצת 400 מטר משוכות שיא ישראלי חדש של 1:00.80 דקות. שיא זה החזיק מעמד 3 שנים ונשבר על ידי פועה נייגר (1:00.31 דקות).
שיאים אישיים

ריצת 60 מטר: 7.91 שניות (1982)
ריצת 100 מטר: 12.18 שניות (1983)
ריצת 200 מטר: 24.97 שניות (1983)
ריצת 400 מטר: 57.03 שניות (1984)
ריצת 100 מטר משוכות: 14.73 שניות (1984)
ריצת 400 מטר משוכות: 1:00.80 דקות (1985), שיא ישראל בעבר
הערות שוליים

↑  זיו פירר, רוני מעוז שבר את השיא העתיק ב-1500 מ' 3:43.07 דקות, דבר, 18 ביולי 1983
↑  דלית בונין חלפה מעל כל המשוכות, מעריב, 9 ביולי 1984
↑  דלית בונין חלפה מעל, מעריב, 9 ביולי 1984
↑  אלכס פרלסמן, הוויתור של לברן השתלם, מעריב, 8 ביולי 1985
↑  אלכס פרלסמן, יואב שרון - הישראלי המהיר, מעריב, 7 ביולי 1985
↑  אלכס פרלסמן, וילסון וה"מלכה" רומן מוזהב, מעריב, 22 ביולי 1985
↑  אלכס פרלסמן, פציעת איתי אילוז העיבה על הפתיחה, מעריב, 21 ביולי 1985
↑  אלכס פרלסמן, שיא המשוכות של בונין רק המתיק את הכשלון, מעריב, 2 בספטמבר 1985
↑  אלכס פרלסמן, שיא ישראלי ב-400 משוכות, מעריב, 1 ביולי 1988
דף אינטרנט דינמי

דף אינטרנט דינמי (באנגלית: dynamic web page) הוא דף אינטרנט שהתוכן שלו משתנה בהתאם לפרמטרים המסופקים על ידי המשתמש או על ידי תוכנת מחשב.
תכנות צד לקוח

תסריטים (סקריפטים) בצד הלקוח משנים את התנהגות הממשק בדף אינטרנט ספציפי בתגובה לפעולות עכבר או מקלדת, או באירועים מתוזמנים. במקרה כזה ההתנהגות הדינמית מתרחשת בשכבת התצוגה. התוכן של צד הלקוח מעובד ומורץ על גבי המחשב המקומי של המשתמש.
דפי אינטרנט כאלה משתמשים בטכנולוגיות פרזנטציה המאפשרות ליצור את מה שנקרא בשם הכולל "יישום אינטרנט עשיר" (rich internet application). בדרך כלל, שפות תסריט לצד הלקוח כדוגמת JavaScript ו-ActionScript המשמשות עבור הטכנולוגיות DHTML ו-Flash בהתאמה, משמשות כדי "לתזמר" סוגים שונים של מדיה (קול, אנימציה, טקסטים מתחלפים, וכדומה) בשכבת התצוגה.
סקריפטים כאלה מאפשרים גם שימוש ב-remote scripting – טכניקה אשר באמצעותה דפי DHTML מבקשים נתונים נוספים מהשרת, באמצעות שימוש בתגיות iframe, באובייקטי XMLHttpRequest או באמצעות web services.
תכנות צד שרת

תוכנה אשר רצה על גבי שרת HTTP יכולה לשמש כדי לשנות את התוכן של דפי אינטרנט, או כדי להשפיע על הסדר או הטעינה מחדש של דפים. תגובות השרת יכולות להקבע בהתאם לפרמטרים הבאים:
נתונים המגיעים לשרת מטופס HTML (בקשת HTTP POST)
פרמטרים בכתובת ה-URL (בקשת HTTP GET)
סוג הדפדפן של המשתמש
זמן
מצב השרת או בסיס הנתונים
דפי אינטרנט כאלה בדרך כלל נוצרים בעזרת שפות תכנות לצד שרת כגון WebDNA ,Ruby ,PHP ,Perl ,ColdFusion ,ASP ואחרות. לעיתים קרובות שפות צד שרת אלה משתמשות ב-Common Gateway Interface כדי ליצור דפי אינטרנט דינמיים. שני מקרים בולטים היוצאים מכלל זה הן ASP.NET ו-JSP, אשר משתמשות בעקרונות של CGI ב-API שלהן, אבל בעצם מעבירות את כל בקשות הרשת למכונה וירטואלית משותפת.
כאשר צפויים שינויים מעטים בדף האינטרנט וצפויה תעבורת רשת משמעותית שעלולה לגרום לזמני טעינה איטיים בשרת, לעיתים קרובות דפי אינטרנט דינמיים נשמרים בזיכרון מטמון (cache), על מנת שלא יהיה צורך ליצור את הדפים מחדש עבור כל בקשה.
דוגמה פשוטה לדפי אינטרנט דינמיים הם כלל הדפים באתר ויקיפדיה, הכתובים בשפת PHP. כאשר גולש נכנס לדף כלשהו, מוצג לפניו דף אחיד המשמש לכל כניסה שהיא, כאשר תוכן הדף מותאם לבקשת הגולש הנשלחת באמצעות הפרמטרים שבכתובת ה-URL.
שילוב

Ajax היא טכניקת פיתוח ווב המשמשת להחלפת תוכן בצורה דינמית, אשר שולחת בקשה אל השרת לצורך קבלת נתונים. השרת מחזיר את הנתונים המבוקשים, אשר לאחר מכן מעוצבים על ידי סקריפט בצד הלקוח. טכניקה זו מקטינה את העומס על השרת מכיוון שהלקוח לא מבקש יצירה מחדש של דף אינטרנט שלם; רק התוכן שישתנה מועבר ברשת. גוגל מפות היא דוגמה ליישום רשת המשתמש בטכניקות Ajax.
תוכנת לקוח ווב (כדוגמת דפדפן) יכולה לגשת לנתונים ממגוון שרתים שונים, כדוגמת NNTP ,FTP ,Gopher או HTTP. שרתי HTTP תוכננו במיוחד עבור ה-web, והם משתמשים בפרוטוקול (מערכת מסרים) אשר תומך בשליחת מסמכים מהשרת לדפדפן, וגם שליחת נתונים מורכבים מהלקוח חזרה לשרת. ישנן כמה שיטות HTTP בשביל לעשות זאת (HTTP methods - מושג המתאר את האופן בו נתונים נשלחים בין הלקוח לשרת).
ראו גם

יישום רשת
יישום אינטרנט עשיר
AJAX (תכנות)
ארכיטקטורה רב-שכבתית
צד שרת
צד לקוח
קצה קדמי וקצה אחורי
Session
סכמה המדגימה תכנות צד שרת: בקשה נשלחת אל השרת, מפרש PHP מעבד את הבקשה, שולף נתונים מתוך בסיס נתונים MySQL ומחזיר דף אינטרנט ללקוח
דילן אוודראוגו

דילן אוודראוגו (בצרפתית: Dylan Ouédraogo; נולד ב-22 ביולי 1998) הוא כדורגלן בורקינאי המשחק בלוון בעמדת הבלם.
קריירה

אוודראוגו הגיע למחלקת הנוער של מונקו בשנת 2015 ושנה לאחר מכן הצטרף לקבוצת המילואים שלה.
ב-4 באוגוסט 2018 אוודראוגו חתם באפולון לימסול מליגת העל הקפריסאית. ב-28 בספטמבר אוודראוגו ערך את הופעת הבכורה שלו בקבוצה בניצחון 0-5 נגד אנוסיס נאון פראלימני.
אוודראוגו שנולד בצרפת להורים מהגרים מבורקינה פאסו, החליט לנצל את שורשיו ולייצג את בורקינה פאסו בזירה הבינלאומית. ב-24 במרץ 2017, אווראוגו ערך את הופעת הבכורה שלו בנבחרת בהפסד 2-0 למרוקו.
דנטון (טקסס)

| --- | --- |

 מדינה:  ארצות הברית ארצות הברית
 מדינה:  טקסס טקסס
 ראש העיר:  Gerard Hudspeth
 תאריך ייסוד:  1866
 על שם:  John B. Denton 
 שטח:  231.33 קמ"ר
  ‑ שטח ואחוז מים:  3.53 קמ"ר 1.527%
 גובה:  195 מטרים
 אוכלוסייה:  ‏
  ‑ בעיר:  139,869 (דירוג: 200 בארצות הברית, 1 באפריל 2020)
  ‑ צפיפות:  497.7 נפש לקמ"ר (2010)
 קואורדינטות:  33°13′00″N 97°08′00″W﻿ / ﻿33.216666666667°N 97.133333333333°W﻿ / 33.216666666667; -97.133333333333 
 אזור זמן:  שעון מרכז ארצות הברית
 https://www.cityofdenton.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דנטון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דנטון(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקודנטון(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקודנטון  he tabBackground:;tabBorder:#aaa;defaultTab:0;
 
דנטון (באנגלית: Denton) היא עיר בטקסס, ארצות הברית. לפי מפקד האוכלוסין משנת 2010, מתגוררים בעיר כ-113,000 תושבים- מה שהופך אותה לעיר ה-200 בגודלה בארצות הברית וה-27 בטקסס.
היסטוריה

באמצע המאה ה-19 היגרה לסביבת דנטון אוכלוסייה לבנה רבה. דנטון עצמה אוגדה כעיר בשנת 1866. בשנת 1881 הוקם באזור קו רכבת, מה שהגדיל את מספר התושבים. אירוע משמעותי נוסף שפיתח את העיר היה הקמת האוניברסיטה בשנת 1890. בתקופה זו, דנטון ביססה עצמה כמרכז מסחרי חשוב באזור. העיר סמוכה לנמל התעופה הבינלאומי דאלאס/פורט וורת' שבנייתו בשנת 1973 תרם לשגשוג דנטון.
דמוגרפיה

אוכלוסיית העיר הוערכה בשנת 2013 בכ-133,000 תושבים. נכון לשנת 2011, דנטון היא העיר בעלת שיעור הצמיחה השביעי בגובהו מבין ערי ארצות הברית עם אוכלוסייה של למעלה מ-100,000 איש. כ-20.3% מהתושבים חיים מתחת לקו העוני.
ההרכב הגזעי של העיר הוא 73.8% לבנים, 10.3% אפרו-אמריקאים, 4.1% אסייתים, 0.8% אינדיאנים, 0.1% מגזעים אחרים, ו-3.2% משני גזעים או יותר.
חינוך

בעיר פועלות שתי אוניברסיטאות, ובהן לומדים למעלה מ-45,000 סטודנטים. כתוצאה מכך, נחשבת מערכת החינוך למקור תעסוקה מרכזי ביותר עבור תושבי העיר.
ערים תאומות

ירדן מידבא, ירדן
דלית מילשטיין

אין תמונה חופשית
דלית מילשטיין (נולדה ב-1964) היא יוצרת, במאית ושחקנית תיאטרון ישראלית.
ביוגרפיה

מילשטיין נולדה ב-1964 להיסטוריון אורי מילשטיין ולשחקנית שפרה מילשטיין לבית בן דוד.
סיימה לימודי תיכון במגמת תיאטרון בתלמה ילין ב-1982 ולאחר מכן עשתה את שירותה הצבאי כמש"קית חינוך ותרבות. כשנה לאחר שחרורה למדה לימודי תיאטרון רחוב במרכז לתיאטרון רחוב של עיריית תל אביב, ולאחר שסיימה נרשמה ללימודי משחק בסטודיו ניסן נתיב ולימודי תיאטרון תנועה בסדנה של רות זיו איל, וזכתה במשך שנתיים רצופות במלגות קרן שרת ללימודי תיאטרון. ב-2008 השלימה תואר ראשון בהצטיינות במדעי הרוח והחברה באוניברסיטה הפתוחה, ב-2012 קיבלה תואר שני באומנויות מאוניברסיטת תל אביב, וב-2020 הוענק לה תואר דוקטור במדעים קוגניטיביים מאוניברסיטת בן-גוריון בנגב.
קריירה מקצועית

את הקריירה המקצועית שלה החלה מילשטיין ככתבת לענייני ספרות ותרבות בעיתונים העיר, חדשות וכל העיר (1985-1988).
ב-1991 ייסדה עם חבר הילדות שלה, המחזאי והבמאי אבישי מילשטיין, את תיאטרון נוצר בבת-ים. בין השנים 1991–1997 גם ביימה הפקות של בימת הנוער ברחובות.
מילשטיין ניהלה את תיאטרון נוצר בפועל מיום הקמתו, ביימה, כתבה ושיחקה בהצגות, ובין השנים 2004–2017 גם הייתה המנהלת האומנותית.
ב-2017 פרשה מתפקידיה לאחר שהבינה שתיאטרון נוצר בדרכו להפוך לתיאטרון רפרטוארי, ועתיד להפסיק להיות להקה בהנהגת יוצר אחד.
מאז 2021 היא חוקרת במחלקה לפסיכולוגיה באוניברסיטת חיפה.
בין עבודותיה > משחק

נועה בת 17 - שחקנית משנה בסרטו של יצחק ישורון (1982)
האבן והשושנים - הצגת בוגרים בסטודיו למשחק ניסן נתיב, שהועלתה גם בתיאטרון הקאמרי ולבסוף השתתפה כהצגה אורחת בפסטיבל עכו 1990.
שעשועים של רקב - הפקה ומשחק במחזה פריט עטו של חנוך רעים ובבימויו. פסטיבל עכו, 1991.
בין עבודותיה > בימוי

ירמה - תרגום מאת אבישי מילשטיין למחזה של לורקה. תיאטרון נוצר, 2002
ארץ בושת - קברט סאטירי שיצרה מילשטיין עם המוזיקאי בועז ברקת. תיאטרון נוצר, 2006
ערבה - עיבוד מחודש למחזה "הרחק בערבה" של אהרן מגד. תיאטרון נוצר, 2011
הר - שלושה מחזות מאת מילשטיין ובבימויה, שנוצרו בהשראת טרילוגיית הטרגדיות של סופוקלס על אדיפוס המלך. תיאטרון נוצר, 2013 המחזה נבחר כאחת ההצגות שהשתתפו באירועי ישרא-דרמה 2014
מר קרקס - הצגת יחיד של בעלה של מילשטיין, ערן לביא, שהיא מופע קרקס לכל המשפחה. 2013
בין עבודותיה > כתיבה

הגבול והשיבה - אסופת סיפורים קצרים העוסקים במציאות כמו-אפוקליפטית שמותירה שרידי אנושות, פליטים זרוקים, רעבים ועלובים המחפשים אחר משמעות (2001)
בדרכו שלו: אפי ארזי - ביוגרפיה של איש העסקים ומייסד חברת סאיטקס (2005)
יחסי איש וארצו בדרמה העברית: מתשוקה למימוש (2012)
חיים אישיים

מתגוררת בקריית אונו, אם לבן ובת. אחותה, תמר מילשטיין, היא מייסדת "במה לקהילה" - מיזם תרבות בקיבוץ כרמים.
הערות שוליים

↑  שפרה מילשטיין, באתר www.ishim.co.il
↑  תיאטרון - "להתנבא בכיכר השוק" -שיחה עם דלית מילשטיין, באתר www.habama.co.il
↑  מי אנחנו, באתר תיאטרון נוצר בבת ים
↑   יאיר אשכנזי, דלית מילשטיין פורשת מניהול תיאטרון נוצר; גיא בירן יפרוש מניהול הזירה הבינתחומית, באתר הארץ, 15 בינואר 2017
↑  קרן הקולנוע הישראלי - נועה בת 17, באתר www.filmfund.org.il
↑  האבן והשושנים – מיכאל גורביץ'
↑  מרב יודילוביץ', והכל בגלל פיסת אדמה, באתר ynet, 31 ביולי 2002
↑  תיאטרון - "ארץ בושת" – קברט שנות אלפיים, באתר www.habama.co.il
↑  "ערבה" של "תיאטרון נוצר בבת-ים" - הצגות אפריל ובכורה חגיגית!, באתר www.scooper.co.il
↑  הר - טרילוגיה (תיאטרון נוצר), באתר www.habama.co.il
↑  נבחרו ההצגות המשתתפות בישרא-דרמה: זרקור על מחזאות ישראלית 2014 – Israeli Dramatists Website, באתר dramaisrael.org
↑  ערן והלוליינים | מופעים, באתר www.lulyanim.com
↑  נילי ברקן, ‏הרבה אנרגיה, המון כוונות, באתר גלובס, 6 בפברואר 2001
| --- | --- |
בקרת זהויות :  NLI: 987008553191605171  VIAF: 44260224   WorldCat (עם VIAF): 44260224
דסטיניישן X (2010)

| דסטיניישן X‏ (2010)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: Total Nonstop Action Wrestling
תאריך: 21 במרץ 2010
עיר: אורלנדו, פלורידה
אולם: אימפקט זון
מספר צופים: 1,100
סיסמה פרסומית: A Night When the X Division Will Shine
סדרת אירועי שלם וצפה של TNA
| אגיינסט אול אודס | דסטיניישן X (2010) | לוקדאון |
סדרת אירועי דסטיניישן X
| 2009 | דסטיניישן X (2010) | 2011 |
דסטיניישן X‏ (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-21 במרץ 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי דסטיניישן X. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
תשעה קרבות התנהלו באירוע. הקרב המרכזי בין AJ סטיילס לאביס על אליפות העולם במשקל כבד של TNA הסתיים ללא הכרעה. עוד ברשימת הקרבות, דאג וויליאמס ניצח את שאנון מור ושמר על אליפות ה-X דיוויז'ן של TNA, הרננדז ומאט מורגן ניצחו את ביר מאני, אינק (ג'יימס סטורם ורוברט רוד) ושמרו על אליפות הזוגות העולמית של TNA, המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) בקרב אולטימייט X, וקורט אנגל ניצח את מר אנדרסון בהכנעה.
עלילות

האירוע כלל קרבות שנבעו מעלילות מתוסרטות מתוכניות Impact.
תוצאות

| מס' | תוצאות | התניות | זמן |
| --- | --- | --- | --- |
| 1 | קאזריאן ניצח את אמייזינג רד, בריאן קנדריק ודניאלס | קרב סולם | 13:38 |
| 2 | טארה (א) ניצחה את דפני | קרב יחידים על אליפות נשות הנוקאאוטס של TNA | 06:42 |
| 3 | רוב טרי (א) ניצח את מגנוס | קרב יחידים על האליפות הגלובלית של TNA | 01:23 |
| 4 | המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) | קרב אולטימייט X | 12:03 |
| 5 | הבנד (סקוט הול וסיקס-פאק) ניצחו את אריק יאנג וקווין נאש | קרב זוגות | 07:56 |
| 6 | דאג וויליאמס (א) ניצח את שאנון מור | קרב יחידים על אליפות ה-X דיוויז'ן של TNA | 06:19 |
| 7 | הרננדז ומאט מורגן (א) ניצחו את ביר מאני, אינק (ג'יימס סטורם ורוברט רוד) | קרב זוגות על אליפות הזוגות העולמית של TNA | 11:22 |
| 8 | קורט אנגל ניצח את מר אנדרסון בהכנעה | קרב יחידים | 17:36 |
| 9 | AJ סטיילס (א) (עם צ'לסי וריק פלייר) נגד אביס הסתיים ללא הכרעה | קרב יחידים על אליפות העולם במשקל כבד של TNA | 14:56 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8 9  תוצאות אירועי דסטיניישן X
דייוויד בארד

| --- | --- |
 לידה:  1744 מחוז אדמס, ארצות הברית 
 פטירה:  12 במרץ 1815 (בגיל 71 בערך) 
 מדינה:  ארצות הברית 
 השכלה:  אוניברסיטת פרינסטון 
 
דייוויד בארד (באנגלית: David Bard;‏ 1744 - 12 במרץ 1815) היה פוליטיקאי אמריקאי, שכיהן כחבר המפלגה הדמוקרטית-רפובליקנית ולאחר מכן גם המפלגה הרפובליקנית בבית הנבחרים של ארצות הברית מטעם מחוז הקונגרס העשירי, ולאחר מכן גם הרביעי והתשיעי של מדינת פנסילבניה.
ביוגרפיה

בארד נולד במחוז אדמס שבפנסילבניה בשנת 1744. למד תואר ראשון בתאולוגיה באוניברסיטת פרינסטון שבניו ג'רזי, וסיים שם את לימודיו ב-1773. בשנת 1777 החל לעבוד כמטיף בכנסיית דונגל. בשנת 1779 שינה את הזרם שהשתייך אליו מהנצרות הקתולית לנצרות הפרסביטריאנית. הוא החל לעבוד בתור מטיף פרסביטריאני בווירג'יניה. בין 1786 ל-1789 היה כומר בבדפורד שבפנסילבניה, ואחר כך בפרנקסטאון (כיום הולידייסבורג).
בארד נבחר לקונגרס הרביעי של ארצות הברית, ולאחר מכן גם לקונגרס החמישי, מטעם המפלגה הדמוקרטית-הרפובליקנית, וכיהן מ-4 במרץ 1795 עד 3 במרץ 1799 כאשר במקומו נבחר הנרי וודס.
הוא נבחר לקונגרס השמיני מטעם המפלגה הרפובליקנית, והמשיך לכהן גם בששת הקונגרסים שלאחר מכן. הוא כיהן בקונגרס של ארצות הברית מטעם המפלגה הרפובליקנית מ-4 במרץ 1803 ועד מותו.
בארד נפטר ב-1815, בעודו מכהן בבית הנבחרים, בעיר אלכסנדריה (אנ') שבפנסילבניה. הוא נקבר בבית העלמין בעמק סינקינג.
הערות שוליים

1 2 3 4  The Political Graveyard: Index to Politicians: Barboura to Barhydt, politicalgraveyard.com
| --- | --- |
בקרת זהויות :  US Congress: B000137 
ערך זה הוא קצרמרבנושא פוליטיקאים אמריקאים. אתם מוזמנים לתרום לוויקיפדיה ו.
דייוויד בויסן

דייוויד כץ בויסן (בדנית: David Katz Boysen; נולד ב-30 באפריל 1991) הוא כדורגלן דני ממוצא יהודי המשחק בעמדת החלוץ והקיצוני בפרמאד אמאגר הדנית.
קריירה

בויסן נולד בהרלב שבדנמרק לאב ישראלי. מחזיק בדרכון דני וישראלי. בויסן נתקל בגילויי אנטישמיות בדנמרק. ב-2011, צרח לעברו אוהד לינגבי: "יהודי מזדיין, אני ארצח אותך". המועדון ביקש את סיוע האוהדים באיתור העבריין, ונער בן 17 נתפס ונשפט בגין ההתבטאות. ב-2013 חזרה התופעה כאשר מספר אוהדי לינגבי קראו לבויסן "חזיר יהודי".
בויסן התחיל לשחק כדורגל במחלקת הנוער של AB ושיחק בכל הנבחרות הצעירות של דנמרק. בצעירותו נבחן ברג'ינה ואף עורר עניין בליברפול וצ'לסי. בקיץ 2008 הצטרף לקבוצה הבוגרת ששיחקה אז בליגה הדנית השנייה וב-10 באוגוסט 2008 ערך את הופעת הבכורה שלו במשחק ליגה נגד קולדינג. ב-24 באוגוסט 2008 הבקיע את שער הבכורה שלו בקבוצה במשחק נגד רוסקילדה במסגרת הגביע הדני. כבר בעונתו הראשונה כבש 8 שערי ליגה ב-24 משחקים.
בינואר 2010 נבחן בסלטיק מליגת העל הסקוטית, אך לא הוחתם כיוון שהיה בכושר ירוד שהושפע מהפגרה בדנמרק. ב-31 בינואר 2011 חתם בלינגבי בולקלוב. תחילה הוא היה עתיד להצטרף אליה בתום העונה, אך בסופו של דבר הצטרף לקבוצה מיד לאחר החתימה. ב-14 במרץ 2011 ערך את הופעת הבכורה שלו בקבוצה בהפסד 0–2 לאודנזה. משחק לאחר מכן הבקיע את שער הבכורה שלו בקבוצה במשחק הליגה נגד אולבורג. בשנת 2012 ערך משא ומתן עם הפועל תל אביב, שגילתה בו עניין בגלל מוצאו היהודי שמאפשר לקבוצה לרשום אותו כישראלי וכך לא יתפוס מקום של זר. בסופו של דבר, לא חתם בקבוצה.
ב-13 בינואר 2014 חתם בויבורג. ב-23 בפברואר ערך את הופעת הבכורה שלו בקבוצה במשחק הליגה נגד ראנס. לאחר החלפת המאמן, בויסן ירד לספסל ובתום העונה עזב את הקבוצה. ב-27 ביוני 2014 חתם לשנתיים בלינגבי שירדה ליגה עונה קודם לכן. בויסן הבקיע 12 שערים ב-24 משחקים. בתום העונה חזרה לינגבי לליגת העל. בעונת 2015/2016 רשם את פתיחת העונה הטובה בקריירה שלו כאשר כבש 11 שערים ב-18 משחקי ליגה. ב-25 בינואר 2016 חתם בברונדבי. ב-28 בפברואר ערך את הופעת הבכורה שלו בקבוצה במשחק הליגה נגד הוברו.
ב-8 ביולי 2016 חתם ברודה מליגת העל ההולנדית שהייתה התחנה הראשונה שלו מחוץ לדנמרק. ברודה בויסן שיחק רק 13 משחקים וכבש שער אחד ובינואר 2017 עזב את המועדון. לאחר משא ומתן עם האמרבי ובית"ר ירושלים, בויסן החליט לחזור לקדנציה שלישית בלינגבי למרות שקיבל הצעות פחות טובות לדבריו.
ב-7 בדצמבר 2017 חתם בבית"ר ירושלים מליגת העל. ב-8 בינואר 2018 ערך את הופעת הבכורה בקבוצה בניצחון 2–0 על הפועל חיפה. בסך הכל שותף בשבעה משחקים בכל המסגרות במדי בית"ר ירושלים, ובסוף עונת 2017/2018 שוחרר מהקבוצה.
ב-12 באוגוסט 2018 חתם באלפסבורג מליגת העל השוודית. ב-15 בפברואר 2019 בויסן חתם בהלסינגבורג.
ב-11 בספטמבר 2019 חזר בויסן לישראל וחתם בסקציה נס ציונה. ב-7 בינואר 2020 שוחרר מהקבוצה לאחר ששיחק במדיה כ-140 דקות בלבד שהתפרסו על פני חמישה משחקי ליגה, בהם כבש שער אחד.
ב-29 בינואר 2020 חתם בהפועל נוף הגליל.
ב-21 באוגוסט 2020, בויסן חתם באלסינור מהליגה הדנית הראשונה. בקיץ 2021 בויסן חתם בפרמאד אמאגר.
הערות שוליים

↑  אוי ואבויסן: אופיו של דייויד בויסן עלול להכשילו בבית"ר ירושלים, באתר וואלה, 13 בדצמבר 2017
↑  מוטי פשכצקי, ‏בית"ר ירושלים במשא ומתן עם החלוץ הדני דייויד בויסן, באתר ערוץ הספורט, 24 בינואר 2017
↑  גיא בן זיו, ‏דייויד כץ בויסן חתם בבית"ר ירושלים, באתר ONE‏, 7 בדצמבר 2017
↑  העברות בעולם - 12.8: טילו קהרר עובר לפריס סן ז'רמן תמורת 37 מיליון יורו, באתר וואלה, 12 באוגוסט 2018
↑  אופיר סער‏, חוזר לליגת העל: דייויד בויסן חתם בסקציה נס ציונה, באתר וואלה, 11 בספטמבר 2019
↑  יגאל גולדשטיין, ‏"קרה גם בבית"ר. בישראל זה דבר נורמלי", באתר ערוץ הספורט, 8 בינואר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד בויסן".
דומיניק לה קפרה

| --- | --- |
אין תמונה חופשית
 לידה:  13 ביולי 1939 (בן 85) 
 מדינה:  ארצות הברית 
 השכלה:  אוניברסיטת הרווארד  אוניברסיטת קורנל 
 מעסיק:  אוניברסיטת קורנל 
 
דומיניק לה קפרה (באנגלית: Dominick LaCapra; נולד ב-13 ביולי 1939) הוא היסטוריון אמריקאי, העוסק בהיסטוריה אינטלקטואלית אירופאית. הוא ידוע בעיקר בזכות מחקריו בהיסטוריה אינטלקטואלית ובלימודי טראומה. הוא שימש כפרופסור ללימודי הומניזם בקתדרה על שם ברייס ואדית מ' בומאר באוניברסיטת קורנל, שם הוא כיום פרופסור אמריטוס.
קריירה

לה קפרה קיבל תואר ראשון מקורנל ודוקטורט מאוניברסיטת הרווארד. הוא החל ללמד במחלקה להיסטוריה של אוניברסיטת קורנל בשנת 1969.
עבודתו של לה קפרה תרמה לעיצוב ההיסטוריה האינטלקטואלית וקשריה להיסטוריה של התרבות, כמו גם לגישות אחרות כלפי העבר. הוא חקר והרחיב את טבעו וגבולותיו של הבסיס התאורטי של ההבנה ההיסטורית. עבודתו משלבת התפתחויות בתאוריה ביקורתית, כמו פוסט-סטרוקטורליזם ופסיכואנליזה, ובודקת את הרלוונטיות שלהן לחשיבה מחודשת על ההיסטוריה. הוא בוחן ומרחיב את השימוש במחקרים היסטוריים בטכניקות שפותחו בלימודי ספרות ואסתטיקה, כולל קריאה צמודה, ניתוח רטורי ובעיית האינטראקציה בין טקסטים או ממצאים וההקשרים (הקונטקסטים) שלהם. בנוסף לתפקידה בתחום ההיסטוריה, עבודתו של לה קפרה זכתה לדיון נרחב בתחומי מדעי הרוח והחברה האחרים, בעיקר בכל הקשור לתורת הטראומה ולימודי השואה.
בקורנל, שם הוא כיום פרופסור אמריטוס, החזיק לה קפרה בתפקידים במחלקות להיסטוריה ולספרות השוואתית. הוא כיהן במשך שנתיים כמנהל בפועל, ובמשך עשר שנים כמנהל אגודת קורנל למדעי הרוח. הוא עמית בכיר בבית הספר לביקורת ותיאוריה. בין השנים 1996–2000 היה מנהל שותף, ובין השנים 2000–2008 היה מנהל.
לה קפרה הוא חבר באקדמיה האמריקאית לאמנויות ומדעים (2006 – הווה).
יצירותיו > ספרים

Emile Durkheim: Sociologist and Philosopher (Cornell University Press, 1972; reissued in 1985 by University of Chicago Press; revised edition in 2001 by The Davies Group)
A Preface to Sartre (Cornell University Press, 1978)
Madame Bovary on Trial (Cornell University Press, 1982)
Rethinking Intellectual History: Texts, Contexts, Language (Cornell University Press, 1983)
History & Criticism (Cornell University Press, 1985)
History, Politics, and the Novel (Cornell University Press, 1987)
Soundings in Critical Theory (Cornell University Press, 1989)
Representing the Holocaust: History, Theory, Trauma (Cornell University Press, 1994)
History and Memory after Auschwitz (Cornell University Press, 1998)
History and Reading: Tocqueville, Foucault, French Studies (University of Toronto Press, 2000)
Writing History, Writing Trauma (Johns Hopkins University Press, 2001) תורגם לעברית: לכתוב היסטוריה, לכתוב טראומה. מתרגם: יניב פרקש, הוצאות יד ושם ורסלינג, 2006.
History in Transit: Experience, Identity, Critical Theory (Cornell University Press, 2004)
History and Its Limits: Human, Animal, Violence (Cornell University Press, 2009)
History, Literature, Critical Theory (Cornell University Press, 2013)
Understanding Others: Peoples, Animals, Pasts (Cornell University Press, 2018)
יצירותיו > עורך

With S. L. Kaplan, Modern European Intellectual History: Reappraisals and New Perspectives (Cornell University Press, 1982)
The Bounds of Race: Perspectives on Hegemony and Resistance (Cornell University Press, 1991)
יצירותיו > מאמרים

"Chartier, Darnton, and the Great Symbol Massacre," The Journal of Modern History Vol. 60, No. 1, March 1988
"History, Language, and Reading: Waiting for Crillon," The American Historical Review Vol. 100, No. 3, June 1995
"Equivocations of Autonomous Art" Critical Inquiry Vol. 24, No. 3, Spring 1998
"Resisting Apocalypse and Rethinking History" [Manifestos for History, ed K. Jenkins et al., 2007]
יצירותיו > מאמרים אודותיו

Rethinking History 8, no. 4 (2004), כרך המתמקד ביצירתו של לה קפרה, כולל חיבור מוזמן על ידו ("מעגלים של היסטוריה אינטלקטואלית") וארבע מאמרים נוספים (מאת ארנסט ואן אלפן, קרולין ג' דין, אלן מגיל, ומייקל ס' רוט), הדנים בקריירה שלו ובתפקידו בתחום המחקר.